ร้านนี้ตั้งอยู่ปากอ่าวไทย ของทะเลบางขุนเทียน ไฮไลท์ของร้านที่แตกต่างจากร้านอาหารทั่วไป ก็คือ ต้องนั่งเรือหางยาวเข้าไปที่ตัวร้าน พอขับรถมาถึงท่าเทียบเรือ ก็ต้องเสียค่าข้ามฟาก ไปกลับคนละ 50 บาท และทางร้านยังมีบริการถ่ายรูปลูกค้า และนำใส่กรอบรูปจาน สามารถรับได้ตอนขากลับ ราคา 99 บาท

พอลงเรือ บรรยากาศก็ชิว ลมเย็น อาจจะมีน้ำสาดมาบ้างนิดหน่อย วิวสองข้างเป็นต้นโกงกาง กับบ้านคน แถมมองเห็นวิวพระอาทิตย์ตกพอดี นั่งเรือเข้าไปประมาณ 30 นาที เพลินกับบรรยากาศวิถีชีวิตของชาวบ้านริมน้ำ รับลมอากาศเพลินๆ จนมาถึงร้านอาหาร 

ร้านอาหารทำจากไม้ และทุกโต๊ะติดวิวทะเล เป็นโต๊ะเตี้ยๆ คล้ายกับโต๊ะญี่ปุ่น และนั่งกันบนฟูก ลมค่อนข้างแรง ผมเพ้าจะปลิว
เมนูที่เราสั่งตามที่ทางร้านแนะนำก็มี ปลากะพงทอดน้ำปลา เนื้อปลาแน่น กรอบ แต่ค่อนข้างเค็มจากน้ำปลาไปหน่อย
จานที่สอง คือยำใบชะครามกับหอยแครง จานนี้เป็นไฮไลท์ ออกรายการครัวคุณต๋อยด้วย รสชาติใบชะครามก็คล้ายๆกับใบคะน้า เหม็นเขียวนิดหน่อย
จานที่สาม ต้มส้มปลากระบอก ที่นี่รสชาติหวานนำ ปกติต้มส้มจำต้องรสชาติเปรี้ยวนำ 
จานที่สี่ ปลาหมึกย่าง ก็เหมือนกับปลาหมึกย่างทั่วไป มาพร้อมกับน้ำจิ้มซีฟู้ด ซึ่งน้ำจิ้มยังไม่ค่อยจัดจ้านมาก
จานสุดท้าย คือไข่เจียวหอยนางรม เนื้อไข่เจียวฟูดี แต่ค่อนข้างอมน้ำมัน 
โดยรวมอาหารก็พอทานได้ บรรยากาศดี ราคาไม่แพง

ทางร้านครัวปิด 2 ทุ่ม และร้านปิด 2 ทุ่มครึ่ง 